Fløien Folkerestaurant

Fløien Folkerestaurant er en restaurant på sørsiden av Fløyfjellet i Bergen og ligger 320 moh. ved endestoppet for en av Norges mest besøkte turistattraksjoner, Fløibanen. Den eies og drives av Bellevue Restauranter AS. Bygget har særpreget arkitektur og utsikt over Bergen.

«Brasseriet» skifter fra lunsj- til middagsmeny kl 16:00, mens «Schou» er åpen fredag og lørdag kl 18:30-23:00 med en tiretters meny.Fløirestaurantens hjemmeside

 Bygningens historie 
Planene for restaurant og bane på Fløyen ble lansert allerede i 1912. Bygningen er tegnet av Einar Oscar Schou og åpnet 13. juli 1925, syv år etter at Fløibanen stod ferdig. Planene hadde variert fra et borglignende anlegg med tårn og fløyer til bygget som står i dag. Arkitekten tegnet også interiøret. Restauranten har flere ganger byttet eier, og i perioder vært nedlagt.«Historie - Fløien Folkerestaurant», hentet fra Wayback Machine</ref>

Avholdsbevegelsen protesterte da det ble kjent at det skulle bygges restaurant med alkoholservering på Fløyen.<ref>«Fløibanen fyller 90: For fint folk». Bergensavisen' 12. januar 2008

Vinteren 1956/57 var det et problem at verken banen eller restauranten var tilkoblet Bergens vannverk. «Helsemessig og brannteknisk er vannforholdene på Fløien helt uforsvarlige.» Vannverket ventet på en departementsavgjørelse om hvorvidt arbeidet skulle utføres i samarbeid med militæret eller ikke.Mappe 463/1957, A-0155 arkivet etter finansrådmannen, Bergen byarkiv

I 1984 ble bygningen overtatt av AS Bergen tomteselskap, og det ble besluttet å rive bygget som var i en elendig forfatning.«Historie - Fløien Folkerestaurant», hentet fra ''Wayback Machine Men Bergens arkitektforening og Fortidsminneforeningen aksjonerte og inviterte til åpen dag i restauranten. Etter dette ble bygningen restaurert, og i perioden 1986–91 benyttet av Bergen arkitektskole.Eva Røyrane, Jan Nyberg: Fløyrestaurant, Grind 4. oktober 2018 

I 1992 inngikk Eric Saudan og Lyststedet Bellevue en leiekontrakt med tomteselskapet, og bygget ble igjen tatt i bruk som restaurant og selskapslokale.

 Referanser 

 Eksterne lenker 

 Bergen byleksikon på nett, om Fløien Folkerestaurant
 Om Fløien Folkerestaurant

Kategori:Turisme i Bergen
Kategori:Restauranter i Bergen
Kategori:Bergenhus
Kategori:De Historiske Hotel og Spisesteder
Kategori:Byggverk i Bergen